钦定古今图书集成/明伦汇编/宫闱典/第001卷 > 周
## 钦定古今图书集成/明伦汇编/宫闱典/第001卷 > 周

《周制》，“天子后立六宫，三夫人、九嫔、二十七世妇，八十
一御妻，以听天下之内治。外设小宰、宫正、宫伯，掌王
宫之政令、戒令及士庶子之在版者。又有宫人，掌王
之内寝。内宰以阴礼教六宫。其内则九嫔、世妇、女御、
女祝、女史共宫中之职。外又有典妇功、典丝、典枲，掌
女工之事。内有司服、缝人，掌王后之服。外又有染人”、
追师、屦人，共服饰之物，皆统于天官冢宰。此外，《春官》
又有世妇掌宫中之宿戒，而内宗、外宗，皆掌佐王后
祠祭之事。

按：《礼记曲礼》：“天子有后，有夫人，有世妇，有嫔，有妻，有
妾。”

〈陈注〉三夫人，九嫔，二十七世妇，八十一御妻。自后而下皆三，因而增其数。妾之数未闻。〈大全〉马氏曰：“《昏义》：古者天子后立六宫，三夫人，九嫔，二十七世妇，八十一御妻，以听天下之内治。此曰‘天子有后，有夫人，有世妇，有嫔、有妻、有妾。盖《昏义》言后宫之治，故兼天子后言之，而备六宫之数，而妾不与焉。《曲礼》言后宫之位，故止言天子，而备六宫之名，则虽后之尊亦曰有后，而妾之贱亦与焉’。”

《月令》：“仲冬之月，命奄尹申宫令，审门闾，谨房室，必重
闭。省妇事，毋得淫。虽有贵戚近习，毋有不禁。”

〈陈注〉“重闭”，内外皆闭也。减省妇人之事务顺阴静也。淫，谓女功之过巧者。

《昏义》：古者天子后立六宫，三夫人，九嫔，二十七世妇，
八十一御妻，以听天下之内治，以明章妇顺，故天下
内和而家理。天子立六官，三公，九卿，二十七大夫，八
十一元士，以听天下之外治，以明章天下之男教，故
外和而国治。故曰“天子听男教，后听女顺。天子理阳
道，后治阴德；天子听外治，后听内职，教顺成俗，外内”
和顺，国家理治，此之谓“盛德。”是故男教不修阳事，不
得适见于天，日为之食；妇顺不修阴事，不得适见于
天，月为之食。是故日食则天子素服而修六官之职，
荡天下之阳事；月食则后素服而修六宫之职，荡天
下之阴事。故天子之与后，犹日之与月，阴之与阳，盖
相须而后成者也。天子修男教，父道也；后修女顺，母
道也。故曰：“天子之与后，犹父之与母也。”故为天王服
斩衰，服，父之义也；为后服齐衰，服，母之义也。

〈陈注〉方氏曰：“六官，天地四时之官也。有六卿而又有九卿者，兼三公数之则谓之九卿。由公至士，其数三而倍之。止于九者，阳成于三而穷于九，以其理阳道，故其数如此；后治阴德，而其数亦如之者，妇人从夫故也。六宫，谓大寝一、小寝五也。先言六宫而后言六官者，欲治其国、先齐其家之义也。”

按《周礼天官》小宰之职“掌建邦之宫刑，以治王宫之
政令，凡宫之纠禁。”

〈订义〉郑康成曰：“宫刑，在宫中者之刑。建明布告之。”郑锷曰：“考之于经，不见宫刑之目，盖宫中之刑宜隐也。观王族有罪，磬于甸人，而《礼》以谓刑于隐者，不与国人虑兄弟，则王宫之刑宜益加隐可知。”王氏详说曰：“凡者，总之辞。凡宫，则王宫、后宫总在是矣。”　郑康成曰：“纠犹割也，察也。”　郑锷曰：“纠以察其隐匿，禁以止其干犯。有内宰以宪禁令于北宫而纠其守矣，《小宰》又建宫刑以治其纠禁，其孰敢犯之哉？”　王岩叟曰：“纠以约其慢怠，禁以止其邪僻，不惟迩臣知所畏，而后宫近习亦知所畏，此乃先王治内之道。”　郑锷曰：“《周官》之制，有王宫，有后宫。后宫则王之北宫，王宫则路寝一、小寝五是也。至尊所居，欲其严肃，必有刑禁”以治其政令，故使小宰建之。然非特治王宫而已，凡宫之纠禁皆得以治之，盖欲治其国，先齐其家。人君虽正身以齐家，苟不用刑以威之，则或恃恩而无所畏。然齐家用刑则伤恩，故使大臣驭之以刑也。法在大臣，恩在人主，家其有不齐乎？是刑之建，宜使大宰。今乃使小宰者，岂非大宰论道佐王，所以正其身，而掌刑以治纠禁，近于有司之职，非所以尊论道之臣。故欤然使大宰之贰掌之，则察治者岂不尊且严哉！　陈及之曰：“大宰于内外事无所不关预，小宰、宰夫是其属官也。《天官》中既有内宰、下大夫，治王内之政令矣，权岂不足以统宫内，而又俾小宰

之属预其事，何也？盖自“宰夫” 以下即叙宫正、宫伯二官。宫正掌宫中徒役及诸官府在内者，宫伯掌贵游子弟宿卫王宫者。彼二官皆命士耳，权轻不足以压人望，故又俾小宰、宰夫总之。若内宰，特治王内之政令，以礼仪教王后、夫人及九嫔、世妇耳，而宫中徒役宿卫之事无所干预也。汉制虽有《周官》遗意，以卫尉掌兵卫，如《周官》宫正之职。以光禄勋掌郎从宿卫，如《周官》“宫伯” 之职。而大司马以三公都试郎羽林之属，凡两宫地城、门卫、北军兵属焉。近周制，宫正、宫伯之权，统于小宰矣。

《宫正》，“上士二人、中士四人、下士八人、府二人、史四人、
胥四人、徒四十人。”

〈订义〉郑康成曰：“正，长也。主宫中官之长。”

“掌王宫之戒令纠禁。以时比宫中之官府、次舍之众
寡，为之版以待夕，击柝而比之。国有故，则令宿。”其比
亦如之。

〈订义〉郑康成曰：“比，校次其人之在否，官府之在宫中者，若膳夫、玉府、内宰、内史之属。次，诸吏直宿，若今部署诸庐者。舍，其所居寺也。版，其人之名籍，待待戒令及比也。夕，莫也。莫行夜以比直宿者，为其有解惰离部署。”　王昭禹曰：“先王之于宿卫，其比之也以时，其待之也以版，固已详矣，而又夕击柝而比之，以宿卫于王宫”者，宜致其严故也。

辨外内而时禁。

〈订义〉《易》氏曰：“王宫有内外，自雉门内以至燕寝则为内；自雉门外以至外朝，则为外。”

稽其功绪，纠其德行，几其出入，均其稍食，去其淫怠。
与其奇邪之民，会其什伍而教之道艺。“月终则会其
稍食，岁终则会其行事。凡邦之大事，令于王宫之官
府次舍，无去守而听政令。春秋以木铎修火禁。”

〈订义〉史氏曰：“火星三月见于辰，九月伏于戌，修火禁于宫中，必待《春秋》，顺时令也。”

凡邦之事，跸，宫中，庙中，则执烛。

〈订义〉王昭禹曰：“跸则以严于禁止为事，执烛则以明于照察为事，皆卫至尊之道也。”　史氏曰：“出入皆跸，禁驰骤而肃喧哗也。祭则执烛，禁昏晦而防不虞也。”

大丧，“则授庐舍，辨其亲疏贵贱之居。”

〈订义〉郑康成曰：“庐，倚庐，舍垩室。亲者贵者居倚庐，疏者贱者居垩室。”

《宫伯》，中士二人，下士四人，府一人，史二人，胥二人，徒
二十人。掌王宫之士庶子，凡在版者。

〈订义〉王岩叟曰：“天子以天下为家，守在四夷；公卿大夫之子弟以天子为家，守在王宫。或谓王宫以士庶子守之则可，若虎贲氏在国，亦守王宫，司隶帅四夷之隶执其邦之兵，亦守王宫，何也？不知自中门以至路门皆宫也，而王宫之卫自分内外，各有其人。士庶子之守在路寝之内，次舍之中，虎贲翟隶不属之宫伯，此”必在寝门外明矣。

“掌其政令，行其秩序，作其徒役之事”，授八次、八舍之
职事。

〈订义〉郑康成曰：“卫王宫者必居四角四中，于徼候便也。次，其宿卫所在。舍，其休沐之处。”

若邦有大事，作《宫众》则令之。“月终则均秩。岁终则均
叙。”

〈订义〉王氏曰：“秩酒、秩膳之类，日月有焉，故月终则均之。劳逸剧易，宜以岁时更焉，故岁终则均之

以时颁其衣裘，掌其诛赏。”

〈订义〉郑康成曰：“颁班布也。衣裘，若今赋冬夏衣也。”郑伯谦曰：“宿卫之兵有四，居则有宫中之徒役，公卿、大夫、士庶子以为环列腹心之卫，宫正、宫伯所掌是也。出则有虎士八百人，掌先后王而趋以卒伍。视朝则在路门之右，若虎贲所掌是也。奉舆马，督扈从。视朝则在路门之左，则有太仆以掌之，执其兵器，服其兵服，以”卫王门之外。朝在野，外则守，内列则有司隶以掌之，所谓“使其属帅四夷之隶”是也。由是言之，环列，腹心之卫，非兵卫在内而不出。虎士之卫，王不出，亦不行四翟，则以王之出而环卫诸门。侍御仆从之役，则以王之行而饬整驺从，此宿卫之别也。

《宫人》，“中士四人、下士八人、府二人，史四人，胥八人、徒
八十人。”

〈订义〉王昭禹曰：“《宫官》之属有宫正、宫伯，而又有宫人者，盖宫正掌王宫之戒令纠禁，宫伯掌王宫之士庶子，凡在版者，是其所掌及于宫中之官府、次舍、宿卫之事，而宫人之所掌则止于修治宫寝与凡共王劳亵之事而已。”

掌王之六寝之修。

〈订义〉王氏曰：“王朝有三，寝有六，阴阳之义也。”　郑康成曰：“六寝者，路寝一，小寝五。”　《玉藻》曰：“朝，辨色始入。君日出而视朝，退适路寝听政，使人视大夫大

夫退，然后适小寝，释服。是路寝以治事，小寝以时燕息焉　。《王氏详说》曰：“王谓之六寝，掌之者宫人。后谓之六宫，掌之者寺人。宫人之职，以中士四人为之。寺人之职，以王之正内五人为之。” 郑氏以“正内” 为“路寝” ，是已。

“为其《井匽》”，“除其不蠲，去其恶臭。”

〈订义〉贾氏曰：“谓于宫中为漏井以受秽，又为匽猪，使四边流水入焉。井、匽二者，皆所以除其不蠲洁，又去其恶臭之物。”

共王之沐浴，凡寝中之事。“埽除、执烛，共𬬻炭，凡劳事。”

〈订义〉郑康成曰：“劳事，劳亵之事。”

四方之舍，事亦如之。

〈订义〉史氏曰：“王巡狩而适四方，必有次舍，其所掌亦不外是。居高明，远浊秽，所以养神明而清志虑也。

内宰，下大夫二人，上士四人，中士八人，府四人，史八
人，胥八人，徒八十人。”

〈订义〉郑康成曰：“内宰，宫中官之长。”　王岩叟曰：“宫中官不过三项：宫正、宫伯，宿卫之官，今之环卫是也；宫人，掌王寝洒扫次舍之事，今之修内司是也。至于内宰，凡宫中之奄竖与诸嫔御皆在所统，则今之入内内侍省都知是也。其体甚大，其官甚尊，其长以下大夫，其属无下士，可谓尊矣。”

掌书版图之法，以治王内之政令。

〈订义〉郑康成曰：“版谓宫中阍寺之属及其子弟。录籍，图王及后、世子之宫中吏官府之形象。”　郑锷曰：“小宰所治之王宫乃王之六寝，此所治之内宫，盖后夫人所居之宫乃王之北宫。”

均其稍食，分其人民以居之。

〈订义〉易氏曰：“郑氏谓‘稍食为吏之廪禄，人民为吏之子弟，恐非吏与子弟所可得而至’。”胡五峰疑官吏与妃嫔杂处，以《经》考之，自有明文。《秋官·掌戮》曰：“宫者使守内”，盖王内之职，惟内小臣奄四人为上士，其馀皆非命士，则知所谓宫者，皆人民也。以版图之法治之，如某所为宫，某所为寝，某所为庐舍，分以守之，故曰“分其人民”，

以阴礼教六宫，

〈订义〉郑司农曰：“《阴礼》，妇人之礼。”　郑锷曰：“周制，后有六宫，犹王有六寝。正宫一以听内事，燕宫五以息燕。其制以一宫为中，四宫处四角，而正宫一则在前，不名曰寝。乃曰宫者，盖寝则息燕之义，宫则隐蔽之言，息燕非妇人所宜言，而妇人以隐蔽为自重，故王谓之寝，而后则名曰宫。六宫者，指后言之，不曰王后而曰六宫”，不敢斥言。王后之尊，与王同体。不斥言，示训也。

以阴礼教九嫔：

〈订义〉郑锷曰：“九嫔九人，犹朝之九卿，《经》曰：‘内有九室，九嫔居之，外有九室，九卿朝焉。嫔居九室，掌妇学之法以教九御，祭祀则赞后，宾客则从后，所任为尤重。不知礼则上纳王后于邪，下帅九御为非矣，故亦以阴礼教之’。”

以妇职之法教九御，使各有属，以作二事。

〈订义〉郑康成曰：“《妇职》谓织纴、组𬘓缝线之事。”　杜子春曰：“二事，丝枲之事。”　王昭禹曰：“‘大宰以丝枲之职任嫔妇，内宰以丝枲之事作九御’。盖九御勤于丝之事，则天下无不蚕者；九御勤于枲之事，则天下无不绩者。”　郑锷曰：“说者谓周制，天子六宫，自后而下有三夫人、九嫔，二十七世妇，八十一御妻，内宰宜皆在所教也。独教”六宫，教九嫔，教九御，上不及夫人，下不及世妇，何也？盖夫人犹王之三公，坐而论道，三夫人亦从。论妇礼者，三公不必备，惟其人，非明道者不可以处其位。然不明妇礼，岂可以处三夫人之职哉？六宫之尊，犹且教之，则三夫人从可知矣。嫔之为宾也，犹朝之九卿焉，而妇则执妇道以事人者也。于其尊而有宾道者，犹且教之，则世妇从可知矣。

正其服，禁其奇邪，展其功绪。

〈订义〉王氏《详说》曰：“后六服：夫人揄翟、阙翟，九嫔则鞠衣，世妇则展衣，女御则缘衣，此所谓正其服。

大祭祀，后祼献，则赞瑶爵亦如之。”

〈订义〉郑锷曰：“周制，王后无祭天之事，则大祭祀者祭宗庙也。　《王氏详说》曰：‘王以圭瓒酌郁鬯祼，后以璋瓒酌郁鬯祼，王以玉爵酌醴齐，朝献后亦如之；王以玉爵酌盎齐，馈献后亦如之。若夫后所酌瑶爵者，谓羡尸时也。盖王之羡尸以玉爵酌醴齐，后之羡尸以瑶爵酌盎齐，是九献之礼，后与王之所以相为异同也’。”

正后之服位而诏其礼乐之仪。

〈订义〉郑锷曰：“后之服六，而祭祀之服所用不同，祭各有位，而后之位所立各异。如祭先王则当袆衣，祭先公则当揄狄，祭群小祀则当阙狄，是正其服也。如君在阼则夫人在房，君西酌牺象则夫人东酌

“《罍》尊” ，是正其位也。

赞九嫔之礼事，凡宾客之祼献、瑶爵皆赞。

〈订义〉郑康成曰：“谓王同姓及二王之后来朝觐为宾客者，祼之礼亚王而礼宾。献，谓王飨燕亚王献宾也，瑶爵亚王酬宾也。《坊记》曰：‘阳侯杀穆侯而窃其夫人，故大享废夫人之礼’。”

致后之宾客之礼。

〈订义〉郑康成曰：“谓诸侯来朝觐及女宾之宾客。

凡丧事，佐后使治外内命妇，正其服位。”

〈订义〉郑康成曰：“使，使其属之上士。内命妇谓九嫔、世妇、女御。”　郑司农曰：“外命妇，卿大夫之妻。王命其夫，后命其妇。”

凡建国，佐后立市，设其次，置其叙，正其肆，陈其货贿，
出其度量淳制，祭之以《阴礼》。

〈订义〉刘执中曰：“朝以听天下之政，故君立之，天道也；市以聚四方之货，故后立之，地道也。”　《礼库》曰：“周制，国君、夫人、世子、命夫、命妇过市皆有罚，所以别朝市，辨义利，分贵贱。今内宰却佐后立市，市井之令出于房闼之中，此渐不可长，而况宫中之秘密，却与市井之事，其意果安在？”　王岩叟曰：“此特体地道以始立市耳，既立”，则后何预其事？　王氏《详说》曰：洛邑营于周公摄政之五年，此书作于六年，是朝市之位已立矣，何于此而复佐后立市乎？是知此书周公作之，为天下后世法。　王氏曰：“次其官之次”，则《司市》所为“思次”、“介次”是也。“叙其地之叙”，《司市》所谓“各于其地之叙”是也。肆谓陈物之肆，《肆长》所谓“各掌其肆之政令”是也。　杜氏曰：“淳读为纯。纯谓幅广，制谓疋长。”　郑康成曰：“《阴礼》，妇人之祭礼。”

中春，诏“后帅外内命妇始蚕于北郊，以为祭服。岁终，
则会内人之稍食，稽其功事。”

〈订义〉《王氏》曰：“内人，王内之人。”

“佐后而受献功”者，比其小大与其麤良而赏罚之。

〈订义〉王昭禹曰：“典妇以功献于后，内宰则佐后而受之。”

会内宫之财用，“正岁均其稍食，施其功事，宪禁令于
王之北宫，而纠其守。”

〈订义〉贾氏曰：“正岁，建寅之月。”　王氏曰：“稍食，岁终既会之矣，正岁又均焉；功事，岁终既稽之矣，正岁又施焉。”　郑康成曰：“北宫，后之六宫。谓之北宫者，系于王言之，明用王之禁令，令之守宿卫者。”

上春，诏王后帅六宫之人而生穜稑之种，而献之于
王。

〈订义〉郑康成曰：“六宫之人、夫人以下分居后之六宫者，古者使后宫藏种，以其有传类蕃孳之祥，必生而献之，示能育之，使不伤败，且以佐王耕事、共禘郊也。”

九嫔：

〈订义〉郑康成曰：“嫔妇《昏义》曰：‘古者天子后立六宫，三夫人，九嫔，二十七世妇，八十一御妻，以听天下之内治，以明章妇顺，故天下内和而家理’。不列夫人于此官者，夫人之于后，犹三公之于王，坐而论妇，礼无官职。”　薛平仲曰：“《周官》言夫人多矣，而夫人曾不列于官，九嫔、世妇、女御又不言其数，三公固无官也。嫔、妇，女御之以德进者，不徒求以充位也。内宰，自内竖以上，皆所以纪纲王宫之治。而九嫔以下所以辅成王内之治者，非法不立，非人不行，内外盖一道，所以叙次之别如此。”　陈君举曰：“妇人女子常与至尊幽居九重，人弗得见，骄蹇自恣，无所不至，故使之分职于六宫，附属于冢宰。而《天官》内宰、《春官》世妇又得”以参检其事，与夫妇妾贱人自相使令而无畏忌者不同矣。汉高之戚夫人留侯曰：“骨肉之间，虽臣等百人何益？”袁盎却慎夫人坐，文帝怒，说以人彘，乃从。使大臣得与内事，其如是乎？后世一女专恣，而公卿附离之不暇，尚何冢宰之能率！

掌妇学之法，以教九御：“妇德、妇言、妇容、妇功。”各帅其
属而以时御叙于王所。

〈订义〉贾氏曰：“妇学之法，谓妇人所学之法，所谓妇德、妇言、妇容、妇功也。”　易氏曰：“《内宰》言其学之已成者，故谓之《阴礼》；《九嫔》言其学之未成者，故谓之《妇职》。”　王氏《详说》曰：“内宰之教，举其要也；九嫔之教，致其详也，故以妇学为言。”　史氏曰：“九嫔受教于内宰，谓之《阴礼》，故能知内学之法。法者，规矩准绳也。”　郑康成曰：“九嫔以下，九九而御于王所，九嫔既习于庶事，又备于从人之道，是以教女御。”　刘执中曰：“‘‘‘一曰妇德’，妇以柔顺贞洁为本，而皆本于德。二曰妇言’者，言其心之声。心怀温柔则言温柔，心怀正顺则言正顺。三曰妇容’者，谓用礼以正其容也。容见于身，则动根于德，德以正其心，而礼以正其容，故能步武成于宫商，动”静中于礼乐。《诗》不

云乎？“被之僮僮，夙夜在公。被之祁祁，薄言还归。” 四曰“妇功。” 功者，德行之实。有德行以饬其身，而无功实以事其上，虽有宠禄，不足以自固矣。故有宗庙之祭祀，笾豆之濯溉，不可以不致其洁；有王后之奉养，膳羞之精隽，不可以不尽其心；有祭服之元黄，岁功之所施，不可以不致其力；有粢盛之馈食，荐彻之赞佐，不可以不尽其礼。骄侈之习，与性俱成，安知四事为不可忽，所以有赖于九嫔之教。郑康成曰：“教各帅其属者，亦使九九相与从于王所息之燕寝。御犹进也，劝也，进劝王息，亦相次序。” 凡群妃御见之法，月与后妃其象也，卑者宜先，尊者宜后。女御八十一人当九夕；世妇二十七人当三夕；九嫔九人当一夕，三夫人当一夕，后当一夕，亦十五日而遍。云“自望后反之。”

凡祭祀，赞《玉齍》。赞后荐彻豆笾。

〈订义〉郑康成曰：“玉齍、玉敦，受黍稷器。”

“若有宾客，则从。”后大丧，“帅叙哭者，亦如之。”

世妇：

〈订义〉王昭禹曰：“执箕帚以事人者谓之妇。《记》曰：‘纳女于天子，备洒扫，妇之事人，有广嗣之义，故谓之世妇’。”　郑节卿曰：“《天官》世妇以广嗣为义。《春官》世妇，卿以掌女宫之宿戒，名同而官异，不得不分内外。”

郑康成曰：“不言数者，君子不苟于色，有妇德者。”

充之无则阙

掌祭祀、宾客、丧纪之事，“帅女宫而濯摡，为齍盛。”

〈订义〉贾氏曰：“祭祀黍稷，舂人舂之，𩟄人炊之，故知此世妇非舂非炊，是差择也。”　郑锷曰：“所用之器，则濯摡以致洁；所奉粢盛，则差择以致精。先王之置世妇，岂徒奉左右以为悦哉？其所掌者重矣。

及祭之日，莅陈女宫之具，凡内羞之物。”

〈订义〉郑康成曰：“莅，临也。内羞，房中之羞。”　贾氏曰：“谓”饵、粉、糍。案《少牢》皆从房中而来，

掌吊临于卿大夫之丧。

〈订义〉郑康成曰：“王使往吊。”　贾氏曰：“案《司服》，公卿大夫皆王亲吊之，此又使世妇者，盖使世妇致礼物。但吊是大名，虽致礼亦名为吊。”　王氏曰：“世妇视大夫，故使吊临于卿大夫之丧。”

女御：

〈订义〉郑康成曰：“《昏义》所谓御妻，御犹进也，侍也，

掌御叙于王之燕寝。”

〈订义〉刘执中曰：“《九嫔》云：‘以时御叙者，朔望尊卑之叙’。此言御叙于王之燕寝者，以九人长少为叙。”　李氏曰：“女御掌叙于王之燕寝，不使九嫔、世妇掌之，防上之专妒。盖女御官卑，不敢嫉妒，自专则内无怨女，子孙众多。”

以岁时献功事。

〈订义〉王昭禹曰：“岁时者，岁终之时。典妇功，所谓秋献功是也。”　郑康成曰：“丝枲成功之事。”

“凡祭祀，赞世妇。”“大丧，掌沐浴。后之丧，持翣。”

〈订义〉王氏曰：“后之丧，持翣者，女御以蔽饰后为事，

从世妇而吊于卿大夫之丧。”

〈订义〉郑康成曰：“从之数，盖如使者之介云。”

《女祝》四人，奚八人。掌王后之内祭祀，凡内祷祠之事。

〈订义〉《郑康成》曰：“内祭祀六宫之内，灶、门户，祷疾病，求瘳祠报福。”

掌以时招梗禬禳之事，以除疾殃。

〈订义〉贾氏曰：“招者，招取善祥；梗者，御捍恶之未至；禬者，除去见在之灾；禳者，推却见在之变异。”　陈君举曰：“胡五峰谓宫闱不当有此。且曰：‘此殆汉世女巫执左道入宫中为厌胜之事耳’。是盖未察先王之意。古人通天人，彻幽明，动则有祭。故食则祭先饭，桑则祭先蚕，农则祭先啬，与夫祭行、祭门、祭灶、祭表貉、祭先牧、祭马”祖等类不一，不惟不忘初之意，盖神所在有之，故所在祭之，皆先王谨微之意，所以自尽焉。外朝有司巫、男巫、女巫，内朝有女祝，所掌者大抵类后世淫祀，祈望非福，然先王不以为不可，必设官以掌之者，交三才之道也。推其意，不惟祈福祥，求永贞，设而必若此者，人臣爱上之祠，华封之祝尧，天保之报上，亦其义耳。若曰人事既尽，此等事一切勿讲，则非圣人之意。后世人主不修人事，祈望非福，若秦始皇、汉武帝之求神仙，梁武帝之奉佛法，又非先王事神之本意。

女史八人，奚十有六人。掌王后之礼职，“掌内治之贰，
以诏后治内政。”

〈订义〉王昭禹曰：“王后之礼各有所职，若祭祀之礼则有荐彻，宾客之礼则有献酬，其职女史掌之。王后以礼动，当以其职告上。”

逆“内宫。”

〈订义〉郑康成曰：“钩考六宫之计。”　贾氏曰：“谓六宫所有费用财物及米粟，皆当钩考之。”

《书内令》：“凡后之事以礼从

〈订义〉贾氏曰：“大史以书协礼事，执书以诏王。此女史亦执礼书以从后。”

“典妇功”，中士二人，下士四人，府二人，史四人，工四人，
贾四人，徒二十人。

〈订义〉郑康成曰：“典妇功者，主妇人丝枲功官之长。”陈君举曰：“凡三官悉用士人，先王以此人主奢俭所系，国家利害所关，非士大夫为之，则害国乱政，必不得已与内宫相关通，如内小臣、缝人之类，则用宦者耳。”　《贾氏》曰：“有贾四人者，以其丝枲有善恶贵贱，则须贾也。”　史氏曰：“妇人女子，嫉妒、贪鄙、骄奢、淫佚，皆起于饱食终”日，无所用心。今使之趋作不倦，则心之所存，日在于此，不见异物而迁，正有赖于《典妇》功。

“掌妇式之法”，以授嫔妇及内人、女工之事赍。

〈订义〉王昭禹曰：“式言所用之式，法言所治之法，所用之式则多寡之数，所治之法则精粗之度。知其所为之法，然后可授其为女功之事赍。”　郑康成曰：“事赍，谓以女功之事来取丝枲。”　史氏曰：“授其赍者，给其丝枲之物。”　黄氏曰：“事赍，治丝枲之事及转致杂费。”

凡授嫔妇功，及秋献功，辨其苦良，比其小大而贾之；
物书而楬之。

〈订义〉郑司农曰：“苦读为盬，谓分别其缣帛与布纻之粗细，皆比方其大小。”

以共王及后之用，颁之于内府。

〈订义〉黄氏曰：“典妇功，诏典丝、典枲共之。”

《典丝》，下士二人，府二人，史二人，贾四人，徒十有二人。
掌丝入而辨其物，以其贾楬之，掌其藏与其出，以待
兴功之时。

〈订义〉王氏曰：“以其贾楬之，防其贱贸贵。”　郑康成曰：“丝之贡少，藏之出之，可同官也。时者，若温煖宜缣帛，清凉宜文绣。”

颁丝于外内工，皆以物授之。

〈订义〉黄氏曰：“外内工、九嫔、世妇及诸侯夫人、大夫妻。”

贾氏曰：“以物授之，若缣帛，则授以素丝，若文绣。”

则授以彩丝

凡上之赐予亦如之。

〈订义〉《郑康成》曰：“王以丝物赐人。”

及献功，则受良功而藏之，辨其物而书其数，以待有
司之政令，上之赐予。凡祭祀，共黼画组就之物。

〈订义〉郑康成曰：“以给衣服冕旒及依盥巾之属。白与黑谓之黼，采色一成曰就。”　薛氏曰：“天子缫斿十有二就。就，成也；曰组就者，以组为就也，其致美乎？黼冕之意与？”　史氏曰：“朱绿元黄，止为祭服而不敢他用，知其难得也。”

《丧纪》，共其丝纩组文之物。

〈订义〉王昭禹曰：“《丧纪》有用丝以为线缕，有用纩以充衣褥，或用组文以为物之饰。”

凡饰邦器者，受文织丝组焉。

〈订义〉郑康成曰：“谓茵席屏风之属。”

岁终，则各以其物会之。

〈订义〉王氏曰：“典丝、典枲，岁终各以其物会之，防其以贱贸贵。”

《典枲》，下士二人、府二人，史二人，徒二十人。

〈订义〉王昭禹曰：“麻之未缉者谓之枲，典枲所掌，其物非一，独以枲官名，盖麻为女工之正。”

掌布缌缕纻之麻草之物，以待时颁功而授赍。

〈订义〉郑康成曰：“缌，十五升布抽其半者，白而细疏曰纻，杂言此数物者，以著其类聚众多。草、葛”之属，

及献功受苦功，以其《贾楬》而藏之，以待时颁。颁衣服
授之。赐予亦如之。岁终，则各以其物会之。

〈订义〉史氏曰：“岁终之会，各以其物知其出纳之数。

内司服奄一人，女御二人，奚八人。”

〈订义〉郑康成曰：“内司服，主宫中裁缝官之长。”　史氏曰：“《春官》有司服，掌王之吉凶衣服。今掌后之吉凶衣服者，不得不以内司服别之。”　贾氏曰：“奄一人者，以衣服事多，须男子兼掌，与妇人同处，故用奄。”

郑康成曰：“有女御者以衣服进，或当于王广其”

礼使无色过

掌王后之六服袆衣揄。〈音遥〉狄阙，狄鞠，衣展衣，缘衣，《素
沙》。

〈订义〉郑锷曰：“天子之服九、王后之服六者，盖天子阳道九者所以取乎阳数之极，王后阴道六者所以取于阴数之中。天子之九祭服、六常服，三王后之六祭服三常服，三王后无天地、山川、社稷之祭，故服止于三，或九或六，无非取法乎阴阳之义。

辨外内命妇之服：鞠衣、展衣、缘衣、素沙。”

〈订义〉郑锷曰：“内命妇之服惟此三等，外命妇之服视其夫之爵，其夫孤则服鞠衣，其夫卿、大夫则服展衣，其夫士则服缘衣。或者谓在内之臣有公、卿、大夫之殊，在外之臣有公、侯、伯、子、男之等三等之衣

上不及王公之妻，外不及诸侯之妻，何也？窃以为诸侯之妻，从其夫之命数，而三公之妻不可以常制。论以次而推，三公之妻宜服阙狄。三公出封，则为大国之君。以《君子偕老》之诗观之，卫乃侯国爵耳。诗人言夫人之服，则曰“其之翟也，其之展也，上三衣有翟，下三衣有展” ，其下王后一等，无袆衣而已。三公之妻盖如是也。何则？三公在朝，屈于王则服子男之服，其妻亦屈，而服子男之妻，阙狄耳，出封则宜加。《礼记》有“夫人屈狄” 之文，又有“夫人副袆” 之文。“夫人屈狄” 者，指三夫人言之；“夫人副袆” 者，指上公之妻。或者又谓“内命妇之服，九嫔则鞠衣，世妇则展衣，女御则缘衣。” 然九嫔而上有三夫人，自夫人以至女御凡四等，此所辨者止于三服，何也？窃以为三夫人之服，亦不可以常制论。盖三夫人之服，自袆衣而下凡有二等，有时而揄狄，亦有时而阙狄也。观《礼经》列九嫔、世妇、女御于内官之列，而无三夫人之职，盖尊之也。是故中宫有后，则夫人之礼屈，而服阙狄，与三公之妻在朝从子男之妻之服同。中宫或阙，则夫人之礼伸而服揄狄。与侯伯出封其妻，则服揄狄之服同。《内司服》之言辨，如此而已。然所辨者有三等之殊，妇人以纯素为本，则一而已，故皆素纱。

凡祭祀、宾客，共后之衣服，及九嫔世妇。“凡命妇，共其
衣服。”共丧衰，亦如之。

后之丧，共其衣服、凡内具之物。

〈订义〉王昭禹曰：“《内司服》所掌，主以共后，故生也共其所服，及其死也亦无以异于生。凡内具之物，则后生时所用纷帨、线纩之属亦共之，此事死如事生之意。”

缝人，“奄二人、女御八人、女工八十人、奚三十人。”

〈订义〉《王昭禹》曰：“所谓女御八人，非王宫八十一女御之数。”　郑康成曰：“女工，女奴，晓裁缝者。”

掌王宫之缝线之事，以役女御，以缝王及后之衣服。

〈订义〉刘执中曰：“女御，缝王及后之服者，奄所以董其工而役之裁缝者也。女御所以取其制，授之修短者也。王及后至尊，非女工可得度量。”

丧，缝，棺饰焉。

〈订义〉《丧大记》曰：“饰棺，君龙帷三池，振容黼荒火三列，黻三列，素锦褚，加伪荒𫄸纽六齐，五采五贝，黼翣二，黻翣二，画翣二，皆戴圭，鱼跃拂池。君𫄸戴六，𫄸披六，此诸侯礼也。”　《礼器》曰：“天子八翣，诸侯六翣，大夫四翣。”《汉礼器制度》“饰棺，天子龙、火、黼、黻皆五列。又有龙翣二，其戴皆加璧。”

《衣翣》柳之材，掌凡内之缝事。

〈订义〉贾氏曰：《郑丧大记注》引《汉礼》：“翣方扇，以木为匡，广三尺，两角高二尺四寸，柄长五尺，以布覆之。”

染人，下士二人，府二人，史二人，徒二十人。

〈订义〉郑伯谦曰：“锺氏染羽以充国之用，染人掌丝帛以充王后之用，内固不可以兼外，先王防微杜渐之意。”

掌染丝帛。

〈订义〉刘执中曰：“染丝帛者，染而后织者上也，织而后染者次也。”

凡染春暴练：

〈订义〉史氏曰：“凡染事，所以设色于布帛线缕，以供帷幕、幄帟、衽席、衣服之用，故春云暴练，欲其白而受采。”　王昭禹曰：“㡛氏练丝帛，皆昼暴诸日是也。”贾氏曰：“春阳时，阳气燥，故暴晒之。”

夏？𫄸元：

〈订义〉郑康成曰：“𫄸元者，谓始可以染此色者。元𫄸者，天地之色，以为祭服。石染当及盛暑热润，始湛研之，三月而后可用。”　贾氏曰：“夏暑热润之时，以朱湛丹秫，易可和释，故夏染𫄸元。”　《王氏详说》曰：“夏𫄸元，则《考工锺氏》也。其职曰：‘三入为𫄸，五入为緅，七入为缁’。”虽不言元，郑氏谓“元在緅缁之间。”　王昭禹曰：“𫄸者，黄而兼赤色”；元者，赤而兼黑色。　《郑锷》曰：“𫄸黄而赤，法阳，夏则阳用事，位在南方，染𫄸宜矣。”

秋染夏，

〈订义〉郑康成曰：“染夏者，染五色谓之夏。夏者，其色以夏狄为饰。《禹贡》羽畎夏翟，是其总名。其类有六，曰翚、曰摇，曰”曰甾、曰希，曰蹲，其毛羽五色，皆备成章，染者拟以为浅深之度，是以仿而取名。　《郑锷》曰：“秋则气收而不散，五色此时亦皆受采，故染文明之色。”

冬，献功。

〈订义〉贾氏曰：“《𫄸元》与夏总染，至冬功成，并献于王，

掌凡染事。”

〈订义〉《易》氏曰：“掌凡染事，不特丝帛而已。”

《追师》，下士二人；府一人，史二人，工二人，徒四人。

〈订义〉郑康成曰：“追治玉石之名

〈订义〉贾氏曰：“‘掌王后之首服’，对《夏官弁师》掌男子之首服”也。　王岩叟曰：“妇人之副翟，比男子之冕，妇人之次，比男子之弁，妇人之纚笄，比男子之元冠，妇人之髽，比男子之免。”　郑锷曰：“副之言覆，所以覆首也。《礼记》云：‘君卷冕立于阼，夫人副袆立于东房’。然则身服袆衣，首乃戴副也。康成谓其遗象，若今步繇。《诗》云‘君子偕老，副笄六珈’”，谓此副也。编者，编列其发以为之，如后世之假紒。康成谓服之以采桑，然则身服鞠衣，首戴编也。次者，次第其发髢也。《诗》云：“鬒发如云，不屑髢也。”正谓此耳。康成谓服之以见王，然则身服褖衣，首则戴次。《诗》言副言髢而不及编。盖副者饰之上，而次者饰之下。惟袆衣可配以副，惟褖衣可配以次，惟祭服有衡，垂于副之两旁当耳。其不以𬘘垂瑱，《左传》所谓“衡𬘘”，诗人所谓“玉瑱”可也。诗人又云“副笄六珈”者，盖自其冠言之则用衡，自其发言之则用笄。衡所以维持其冠，而笄则以约朿其发。二物皆用玉，故必追以为之。

为九嫔及外内命妇之首服，以待祭祀、宾客。

〈订义〉郑康成曰：“外内命妇衣鞠衣、襢衣者服编，衣褖衣者服次。”　郑锷曰：“后之首服三副，非众妾所得而戴，所谓九嫔及内外命妇首服者，殆亦编与次而已。”　史氏曰：“‘祭祀所以见祖庙，宾客所以享所尊，故首服用焉’。以明非祭祀宾客则不用，用之未必饰。”

丧纪共笄，绖亦如之。

〈订义〉王昭禹曰：“‘丧纪则笄，而又加之以绖。其共九嫔、外内妇所用，亦如祭祀、宾客之礼，故曰亦如之’。

屦人，下士二人，府一人，史一人，工八人，徒四人。掌王
及后之服屦，为赤舄、黑舄。”

〈订义〉郑锷曰：“服不同则屦不同，屦各随其服，故曰服屦。”　贾氏曰：“后三翟连衣裳，而色各异，故以三等之舄配之。元舄配袆衣，则青舄配揄翟，赤舄配阙狄。”　郑锷曰：“王之舄三，赤为上。赤者盛阳之色，表阳明之义。后之舄三，以元为上，元者正阴之色，表幽阴之义。王冕服则舄，后袆衣则舄。王赤舄之下，有白黑二舄，后元舄之”下有赤、青二舄，此为赤舄、黑舄，特言其尊者耳。

《赤𫄷黄𫄷青》句。

〈订义〉郑锷曰：“缝中之𬘓谓之𫄷，屦头之拘谓之絇。赤𫄷者，王之黑舄之饰，黄𫄷者，后之元舄之饰，青句者，王之白舄之饰。知其然者，舄之饰如缋之次故也。若夫黄屦则白饰，白屦则黑饰，黑屦则青饰，知其然者，屦之饰如绣之次故也。”但言此三者，见其他犹有舄，互相考也。《考工记》言画绘之事，青与白、赤与黑、元与黄，相次也。赤与白，白与黑，黑与青，谓之绣。舄屦之饰，盖取诸此。

《素屦》葛屦，辨外内命夫命妇之命屦，功屦，散屦。

〈订义〉《郑锷》曰：“命夫、命妇随其命而有屦，谓之《命屦》，当辨其命之数，使无越制而乱其序。”

凡四时之祭祀，以宜服之。

〈订义〉王昭禹曰：“以宜服之者，各随其时与事之宜而服之。若夏则葛屦，冬则皮屦，此随时之宜。若吉祭用赤舄、黑舄、功屦，丧祭有素屦、散屦，此随事之宜。

《春官世妇》：每宫卿二人，下大夫四人，中士八人，女府
二人、女史二人，奚十有六人。”

〈订义〉王岩叟曰：“世妇在《天官》者是内命妇，即二十七世妇之数，在《春官》者是外命妇，乃在朝六卿之妻。或谓以卿为世妇，非也。既以妇言，安得以卿为之？然每宫卿二人者，妇人无爵，从其夫之爵，其夫曰卿，其妻为世妇者亦以卿之爵称之。观其职曰：‘凡内事有达于外官者，世妇掌之’。必是因王后有祭祀宾客之礼，事在”外者，非内人之所可与，临时而设此职，主此礼耳，所以属于礼官。　薛平仲曰：“《春官》世妇，则主六宫之礼者也。官以世妇名，盖礼行于六宫之世妇，则世妇以赞九嫔，九嫔以赞夫人，夫人以赞王后事，故有所由始。故其官每宫卿二人，下大夫四人，中士八人，以主其礼于外，而奔走往来于其间，始有关”于六宫之人。是以女府、女史、女奚有非府史胥徒之比？世儒谓皆奄人居之，若内小臣之“奄上士”，殆不然。先王于内小臣之用奄，如将概谓之奄，恐后世无复以德选。如将直谓之上士，又恐后世以外官充之，命曰“奄上士”，必奄人有上士之德者，其为后世之防严矣，况为卿为大夫而可以奄人居之乎？特未考夫主礼于外，不能不以奄人为解。　王氏《详说》曰：“后宫之官，内宰以下大夫为之，视王之宰夫。世妇以卿为之，视王之小宰。列内宰于《天官》，列世妇于《春官》者，以世妇所掌，不止后宫之事，而及于内外宗耳。”

掌女宫之宿戒及祭祀，比其具

〈订义〉郑康成曰：“女宫，刑女给宫中事者，宿戒当给事豫告之，斋戒也。比，次也。具，所濯摡及粢盛之爨。”郑锷曰：“《天官世妇》祭之日，莅陈女宫之具。莅陈在彼，而校比之在此也。”

诏王后之礼事。

〈订义〉郑康成曰：“荐彻之节。”　郑锷曰：“世妇诏之于外，内小臣诏之于内，诏告之以其时之早晚。”　王昭禹曰：“内宰诏后礼乐之仪，则见于周旋动容者也。世妇诏王后之礼事，则祼献荐彻之节也。非特仪而已。内小臣摈诏后之礼事，其诏盖始于世妇，内小臣又从而摈焉。”

帅六宫之人共《齍盛》。

〈订义〉王氏《详说》曰：“齍盛之奉，虽出于帝藉，献其种者，六宫之人帅女宫，而濯摡为粢盛者，又二十七世妇之事，则其共之者，非六宫之人其谁欤？”　王昭禹曰：“辨六齍之名物与其用，使六宫之人共奉之者，小宗伯世妇则帅之而已。”　郑锷曰：“《天官世妇》言‘帅女宫濯摡为齍盛，所帅者刑女耳，为之于未共之前。此所帅者，六宫’”之人共之。于正祭之日，

相外内宗之礼事。

〈订义〉郑锷曰：“皆佐后于奉祭之时，世妇相之，使无失礼。”

《大宾客》之飨食亦如之。

〈订义〉贾氏曰：“王后亦有助王礼宾之法，故《内宰》凡宾客之祼献、瑶爵皆赞。”　郑锷曰：“比之、帅之、诏之、相之，皆如祭祀焉。”

大丧，“比外内命妇之朝莫哭不敬者而苛罚之。”

〈订义〉王昭禹曰：“《肆师》：大丧，令外内命妇序哭，世妇则比其已哭者。”　郑康成曰：“苛，谴也。”

凡王后、有：事于妇人，则诏相。

〈订义〉黄氏曰：“王于诸臣有拜，王后，于妇人亦有当拜者。世妇诏相，恐失其节。”　王昭禹曰：“王后有”事于妇人，唯大丧而已。《丧大记》曰：“夫人亦拜寄公夫人于堂上，世妇则以言诏之，以事相之。”

凡内事有达于外官者，世妇掌之。

〈订义〉郑康成曰：“主通之，使相共授。”　郑锷曰：“世妇，朝臣也，兼统内官之事，故可以通内外之令。内事与外官相联，而外官所当供备者，则世妇为之传达。”

黄氏曰：“世妇掌之，盖得纠正之也，后事则授内。”

小臣使达之　，王氏《详说》曰：“妇人不预外政，而内竖掌内外之通令。世妇内事有达于外官，盖不能无好事于四方，亦不能无好令于卿大夫，但女谒不行耳　。” 郑锷曰：“先王于六宫之人，既有小宰，又有内宰，又立世妇之官掌之如是其严。盖小宰、内宰治其政以整齐于内，世妇掌其礼以诏相于外。”

《内宗》：凡内女之有爵者。

〈订义〉郑锷曰：“内宗无数，凡内女之有爵者皆谓之内宗，以其与王同宗，故掌宗庙之祭祀。”　陈君举曰：“富贵骄人，自然之势。女子生于王族，乘势以轻其家者多矣，故以内女为内宗、外女为外宗，列于礼官之属，其职在礼。观后之事宗庙，则知所以顺乎舅姑，观后之享同姓，则知所以和其室人；观后之亚王祼献，则知所以”从其夫矣。《召南》“何彼秾矣”，美王姬之诗。彼天子所生而若此，况王同姓姑姊妹之女子乎！所以为王化之基。

掌宗庙之祭祀荐加、豆笾。

〈订义〉贾氏曰：“尸既食后亚献尸为加，此时荐之，即《醢人》《笾人》加豆、加笾之实。”　郑锷曰：“谓之加者，加于九献之外，九献为正献，其他为之加爵，故所荐之笾豆谓之加，以象生时馈之有加，其掌之也，以助王之致孝享。”　刘执中曰：“九嫔赞豆边之荐彻，内宗又赞九嫔。”

及以乐彻，则佐传豆笾。

〈订义〉郑康成曰：“佐，传，佐外宗。”　王昭禹曰：“卒食之礼，以乐彻于造方，其以乐彻豆笾，则后传之内宗，内宗传之外宗，外宗传之有司，迭相佐也。”　郑锷曰：“凡祭之始终，皆用乐以致神，示之欢心。《周颂》·禘大祖歌《雍》以彻，既祭而彻，王后之职，后彻而传之内宗，佐之也。”

宾客之飨食亦如之。

〈订义〉王昭禹曰：“彻豆亦如祭祀。”　郑锷曰：“其荐其佐皆然也。”

王后有事则从。

〈订义〉《王昭禹》曰：“王后有事，则从者，则吉凶之事皆在焉。”

大丧，序哭者。

〈订义〉郑康成曰：“次序外内宗及命妇哭王。”　《王昭禹》曰：“与宫中之哭者。”

哭诸侯亦如之。

〈订义〉贾氏曰：“此诸侯来朝，薨于王国，王为之缌衰者，若《檀弓》云‘以爵弁纯衣哭诸侯’。”谓薨于本国，王遥

哭之，则妇人不哭，妇人无外事　。王昭禹曰：“内宗亦为之序哭。”

凡卿大夫之丧，掌其吊临。

〈订义〉郑康成曰：“王后吊临诸侯而已，是以言‘掌卿大夫云’。”　《王氏》曰：“‘《世妇》言掌吊临于卿大夫之丧，则王或使焉乃往’。《内宗》言‘凡卿大夫之丧掌其吊临’，则凡丧皆往，亦同族故也。”

外宗：凡外女之有爵者。

〈订义〉郑康成曰：“外女，王诸姑姊妹之女，谓之外宗。”《易氏》曰：“王异姓之有爵者。”　陈君举曰：“案内外宗无人数，恐是祭时旋立之官，非常有也。”

掌宗庙之祭祀，佐王后荐玉豆，视豆笾及以乐彻，亦
如之。

〈订义〉贾氏曰：“凡王之豆笾，皆玉饰之。”　郑锷曰：“内宗言加，则外宗所佐者，乃朝践馈食之节，非惟佐王后荐之，又当视其实。盖豆人、醢人共之，内宗又临视之，及以乐彻，则亦佐后。”　项氏曰：“外宗，异姓之女，疏于内宗，故佐荐而已。”又掌视豆笾之实。其事详也。

王后以乐羞齍则赞。

〈订义〉郑康成曰：“赞犹佐也。”　贾氏曰：“羞，进也。齍，黍稷也。后进黍稷之时，依乐以进，赞者亦佐后进之。”郑锷曰：“以乐羞齍，与祼献、亚献之时，皆佐后。”　刘执中曰：“佐九嫔也。”

凡王后之献，亦如之。

〈订义〉郑康成曰：“献，献酒于尸。”　刘执中曰：“谓朝践馈食酳食后，亚王为献也。”

王后不与，则赞《宗伯》。

〈订义〉郑康成曰：“后有故不与祭，宗伯摄其事。”　王昭禹曰：“《大宗伯》，凡大祭祀，王后不与，则摄而荐豆笾彻。谓此也。”刘氏曰：“赞之如赞后之礼。”

小祭祀《掌事》，

〈订义〉郑康成曰：“小祭祀，谓在宫中。”　贾氏曰：“宫中小祭祀，则《祭法》王立七祀，七祀之中行、中霤、司命、大厉是外神，后不与，惟有门、户、灶而已。”　项氏曰：“宫中之祀与飨皆掌事。”

《宾客》之事亦如之。

〈订义〉王昭禹曰：“内宗宾客之享食，佐后传豆笾。外宗宾客掌事，如小祭祀之事，则非特传豆笾之事，凡宾客之事皆赞后。”

大丧，“则叙外内朝莫哭者，哭诸侯亦如之。”

〈订义〉郑康成曰：“内宗、外宗及外命妇。”　贾氏曰：“若内命妇，则九嫔叙之。”　王氏曰：“内宗，大丧，序哭者，则与宫中之哭者叙焉。外宗叙内外朝莫哭者，则叙内女外妇之序哭。